Хәсәнов Сафа Хөзәм улы

Хәсәнов Сафа Хөзәм улы  (26 июнь 1916 йыл — 24 сентябрь 1973 йыл) — Бөйөк Ватан һуғышы яугиры. 16‑сы гвардия Чернигов кавалерия дивизияһының миномёт взводы командиры, гвардия өлкән лейтенанты, Советтар Союзы Геройы (1944)Память народа. Хасанов Сафа Хузямович.

 Биографияһы 
Сафа Хөзәм улы Хәсәнов 1916 йылдың 26 июнендә Өфө губернаһы Стәрлетамаҡ өйәҙе Өмөтбай ауылында крәҫтиән ғаиләһендә тыуған тыуған.

Мәктәптә 7 класс тамамлай. Башҡорт. КПСС ағзаһы. Бригадир, хисапсы, колхоз рәйесе булып эшләгән. Стерлетамаҡта совет-партия мәктәбен тамамлаған.

1938—1940 йылдарҙа һәм 1941 йыллың декабренән алып Ҡыҙыл Армияла. Сафа Хөзәм улы 1942 йылдың майынан, кесе лейтенант курстарын тамамлағандан һуң, фронтҡа 

саҡырыла.

Миномёт взводы командиры гвардия кесе лейтенанты С. Х. Хәсәнов Гомель өлкәһе Брагин районын азат иткән осорҙа батырлыҡ күрһәткән.

1943 йылдың 27 сентябрендә взвод тәүгеләрҙән булып Днепр йылғаһын аша сыға, баҫып алынған плацдармда дошмандың өс ут нөктәһен туҡтатып, эскадронға Днепр йылғаһын аша сығырға мөмкинлек бирә. Нивки ауылы өсөн һуғышта дошмандар уратып алған взвод сәғәт ярым дауамында дошман һөжүмен батырҙарса кире ҡаға.

СССР Юғары Советы Президиумының 1944 йылдың 15 ғинуарындағы «Фронтта немец илбаҫарҙарына ҡаршы көрәштең хәрби бурыстарын өлгөлө үтәгәне һәм шунда батырлыҡ һәм ҡаһарманлыҡ күрһәткәне өсөн» гвардия кесе лейтенанты Хәсәнов Сафа Хөзәм улына, Ленин ордены һәм «Алтын Йондоҙ» миҙалы тапшырылып, Советтар Союзы Геройы исеме бирелә.

1946 йылдан алып өлкән лейтенант Хәсәнов С. Х. - запаста, 1969 йылға тиклем Стәрлебаш районында колхоз, ауыл советы рәйесе булып эшләй.

1973 йылдың 24 сентябрендә Башҡорт АССР-ының Стәрлебаш районының Йәлембәт ауылында вафат була һәм ерләнә.

 Батырлығы 

«Советтар Союзы Геройы» исеме 1944 йылдың 15 ғинуарында бирелә.

 Маҡтаулы исемдәре һәм башҡа бүләктәре 
 Советтар Союзы Геройы (1944)
 «Алтын Йондоҙ» миҙалы (15.01.1944)Указ Президиума Верховного Совета СССР «О присвоении звания Героя Советского Союза генералам, офицерскому, сержантскому и рядовому составу Красной Армии» от 15 января 1944 года // Ведомости Верховного Совета Союза Советских Социалистических Республик : газета. — 1944. — 23 января (№ 4 (264)). — С. 1.
 Ленин ордены (15.01.1944)
 II дәрәжә Ватан Һуғышы ордены (31.03.1945)
 Ҡыҙыл Йондоҙ ордены (27.09.1943)
 Медаль «Золотая Звезда» Героя Советского Союза (15.01.1944).;
 миҙалдарПамять народа. Хасанов Сафа Хузямович

 Хәтер 

 Стәрлебаш районы Йәлембәт ауылында бюст һәм мемориаль таҡта ҡуйылған.
 Стәрлебаш ауылындағы урам Герой исемен йөрөтә.
 1975 йылда Геройҙың тыуған төйәгендә — Башҡортостандың Стәрлебаш районы Өмөтбай ауылында данлыҡлы яҡташтарына һәйкәл тантаналы асылды. Имя С. Х. Хәсәновтың исеме Башҡортостандың Милли музейында һәм 112-се Башҡорт кавалерия музейында ҡуйылған мемориаль таҡталарға 112-се Башҡорт кавалерия дивизияһының бөтә 78 Советтар Союзы Геройҙары менән бергә алтын хәрефтәр менән уйып яҙылған. 

 Иҫкәрмәләр 

 Әҙәбиәт 

 Ахмадиев Т. Х. Башкирская гвардейская кавалерийская. — Уфа, 1999.

 Подвиги их бессмертны. — Уфа: Китап, 2000.
 Слава башкирских конников. — Уфа: Китап, 2005.
 Славные сыны Башкирии. Книга 1. — Уфа, 1965.
 Несокрушимые. — Уфа, 1985. / стр. 174—204.
 Башкирская энциклопедия. Гл. ред. М. А. Ильгамов т. 7. Ф-Я. — Уфа: Башкирская энциклопедия, 2011. — 624 с

 Һылтанмалар 



 Республиканский музей Боевой Славы: Хасанов Сафа Хузямович.
 Память народа. Хасанов Сафа Хузямович
 az-libr.ru.

Категория:Бөйөк Ватан һуғышында ҡатнашыусылар
Категория:Днепр өсөн алышта ҡатнашыусылар
Категория:Советтар Союзы Геройҙары (Башҡортостан)
Категория:Башҡорттарҙан Советтар Союзы Геройҙары
Категория:Советтар Союзы Геройҙары:112-се Башҡорт кавалерия дивизияһы
Категория:Бөйөк Ватан һуғышында взвод командирҙары
Категория:Советтар Союзы Геройҙары:Стәрлебаш районы
Категория:Еңеү Парадында ҡатнашыусылар
Категория:КПСС ағзалары
Категория:Колхоз рәйестәре
Категория:Стәрлебаш районында ерләнгәндәр